司马光
登平陆北回瞰陕城奉寄李八太学士使君二十二
汉家二千石，体望几来尊。
况复严徐客，从前益稷孙。
公侯贵不绝，礼乐器常存。
符竹临分陕，声光应列藩。
亲闱先契重，子舍近交敦。
柏垄依仁域，棠阴接故园。
怀归聊露请，予告辱推恩。
荷祋烦疆候，停车下郡门，
帷廧纷大馆，驺骑屈朱轓。
不以黎苗待，还将自味论。
森罗牢礼重，灭裂俗仪烦。
霜霁威严息，春生笑语温。
草微侵碧甃，尘不染华轩。
日影摇云栋，风痕过玉樽。
落尘歌迥出，激楚袖双翻。
雅戏象交扃，珍肴熊芦蹯。
河梁俄首路，汾曲访吹埙。
举手辞双戟，腾装改北辕。
乌飞城树晓，雁泊野芜喧。
耿耿清标阔，涔涔宿酒昏。
百蟋萦阪道，数里豁川原。
跋马风烟外，依稀鼓吹喧。